ཚན་རིག་གི་སྒོ་ནས་དངུལ་དོན་གཉེར་བར་སྐུལ་འདེད་བྱེད་ཤུགས་གནད་དུ་བཟུང་ནས་ལྟ་སྐུལ་ལ་ཤུགས་བསྣན།ནོར་སྲིད་ཀྱི་སྔོན་རྩིས་དང་།ངེས་རྩིས།དེ་བཞིན་སྔོན་རྩིས་སྙན་ཞུ་ལེགས་སྒྲིག་ལ་ཉན་པ་དང་གྲོས་ཞིབ་བྱེད་དུས།སྔོན་རྩིས་ལ་གཟབ་ནན་རང་བཞིན་དང་ཚན་རིག་རང་བཞིན།བཀོལ་སྤྱོད་ཐུབ་པའི་རང་བཞིན་སོགས་ལ་ལྷག་ཏུ་ནན་བཤད་བྱས་པ་ཡིན་ལ།སྲིད་གཞུང་གིས་ཚན་རིག་དང་མཐུན་པར་སྔོན་རྩིས་སྒྲིག་བཟོ་དང་།སྔོན་རྩིས་ལག་བསྟར་གཟབ་ནན་བྱ་རྒྱུར་སྐུལ་སྤེལ་བྱས་པ་ཡིན།མཚོ་ནུབ་ཁུལ་གྱིལོར་ཞིང་ཆེན་རིམ་པའི་མཚོ་ནུབ་ཁུལ་ས་གནས་སྲིད་གཞུང་གི་བུན་འཛིན་གྱི་དངུལ་བུན་བརྒྱུད་གཏོང་བྱས་པ་དེ་དང་སྟུན་ནས་གཏོང་སྤྲོད་སྔོན་རྩིས་ལེགས་སྒྲིག་སྐོར་གྱི་གྲོས་ཆོད་བཟོས་ལ།སྲིད་གཞུང་རང་བཞིན་གྱི་བུ་ལོན་དོ་དམ་ལ་ཤུགས་སྣོན་རྒྱག་པར་སྐུལ་འདེད་བྱས་ནས།དངུལ་རྩའི་ཉེན་ཁར་དོགས་ཟོན་ནུས་ལྡན་བྱས།དབུལ་སྐྱོར་ཆེད་སྤྱོད་མ་དངུལ་དང་དངུལ་བུན་དོ་དམ་དང་བེད་སྤྱོད་བྱས་ཚུལ་ལ་ཆེད་དོན་བརྟག་དཔྱད་ཞིབ་འཇུག་སྤེལ་བ་དང་།མུ་མཐུད་དུ་དབུལ་སྐྱོར་མ་དངུལ་དོ་དམ་དང་རྣམ་གྲངས་འཛུགས་སྐྲུན་རྒྱ་སྐྱེད་སོགས་ཀྱི་ཕྱོགས་ལ་ཤུགས་སྣོན་པར་དམིགས་ནས་འབྲེལ་ཡོད་ཀྱི་བསམ་འཆར་བཏོན།